অল থিংস ফেয়ার
অল থিংস ফেয়ার (সুইডীয়: Lust och fägring stor, আক্ষরিক অর্থে "মহৎ কাম ও সৌন্দর্য", ইংরেজি: All Things Fair) হল একটি সুইডিশ কামোদ্দীপক ড্রামা চলচ্চিত্র। ১৯৯৫ সালের ৩ নভেম্বর সুইডেনে ছবিটি মুক্তি পেয়েছিল। বো ওয়াইডারবার্গ পরিচালিত এই ছবিটির মূল উপজীব্য বিষয় দ্বিতীয় বিশ্বযুদ্ধ চলাকালীন দক্ষিণ সুইডেনে এক শিক্ষিকার সঙ্গে তার ১৫ বছর বয়সী ছাত্রের যৌন সম্পর্ক। বো ওয়াইডারবার্গের পুত্র জোহান ওয়াইডারবার্গ কিশোর ছাত্রটির ভূমিকায় এবং মারিকা ল্যাগারক্র্যান্টজ তার শিক্ষিকার ভূমিকায় অভিনয় করেন। ছবির মূল শিরোনামটি সুইডিশ স্তোত্র "ডেন ব্লোমস্টারটিড নু কোমার" থেকে গৃহীত। এই গানটি সেই দেশের ঐতিহ্য অনুসারে গ্রীষ্মাবকাশে স্কুল ছুটির পূর্বে এই গানটি গাওয়া হয়ে থাকে। এই ছবিটিই ওয়াইডারবার্গ নির্মিত শেষ চলচ্চিত্র। এটি একাধিক ঘরোয়া ও আন্তর্জাতিক পুরস্কার জয় করেছিল এবং শ্রেষ্ট বিদেশি ভাষার চলচ্চিত্র বিভাগে অ্যাকাডেমি পুরস্কারের জন্যও মনোনয়ন লাভ করেছিল।